182 TU RATZ ISTVÁN 



a fej mögött levő duzzanat a legnagyobb, — 11 horgot visel a pajzsocska 

 hátulsó széle. A pajzsocskák elülső része gombszerüen duzzadt s oldalain 

 egy-egy kis szemölcs látható. Az egymás mellett fekvő pajzsocskák szembe- 

 néző szemölcseit kettős vonal köti össze, a mi megfelel a cuticula gyűrü- 

 zöttségének, miután e függelékek a köztakarón lévő gyűrűknek megfelelő - 

 leg sorakoznak egymáshoz, oly módon, hogy a pajzsocskák csapszerű gyö- 

 kérnyujtványai a köztakaró egy-egy kis bemélyedésében feküsznek. A test 

 hátrább eső részét borító pajzsocskák mindinkább hosszabbak és keskenyeb- 

 bek lesznek, lassankint megnyúlnak és kevesbednek a fogak is ; a test 

 közepétől kezdve pedig már csak finom sertékhez hasonlítanak, a melyek 

 azután egészen a test hátulsó végéig megmaradnak. 



A belső szervek közül rendesen jól látható a bárzsing, melynek 

 hátulsó része gyomorszerüen tágult. A bárzsing körül négy hengeres, kissé 

 hajlott mirigy fekszik, melyeknek vezetékei Linstow szerint, két vékony 

 csatorna alakjában, a hosszúkás szájnyílást körülvevő szemölcsökön kívül 

 nyílnak, így tehát nem tekinthetők nyálmirigyeknek, mint azt Diesing 

 hitte. A bél erősen festenyezett, széles, helyenkint kiöblösödéseket mutató 

 csatorna alakjában húzódik a test hátulsó végéig, a hol vakbélszerü ki- 

 tágulás után az analis nyílásban végződik. 



A nőstények 25 — 32 mm. hosszúak, legszélesebb átmérőjük 2 — 2*5 

 mm. Farki végük legömbölyített kúphoz hasonló. Szaporító szerveik a bél- 

 csatorna mellett feküsznek. A vulva a test közepe táján, a hasi felületen 

 látható, a csőalakú vagina pedig a bélcsatorna körül csavarodva halad 

 hátrafele, azután átmegy a kétágú uterusba, melynek szomszédságában 

 fekszik az ovarium. 



A hímek kisebbek, 12 — 21 mm. hosszúak és 1*4 — 2 mm. szélesek. 

 Testük hátulsó végén félgömbszerű bursát viselnek, melyet a farki véggel 

 összefüggő és a kloakát körülvevő 4 pár nagy szemölcs, rövid, bordaszerű 

 nyúlványok alakjában erősít. Két spiculumuk van, a melyek barnás színűek 

 és igen egyenlőtlenek ; a baloldalon fekvő csaknem 1 mm. hosszú, míg a 

 jobboldalon alig felényi. A tulaj donképeni hím szaporító szervek, a here 

 és a vas deferens a test hátulsó részében feküsznek. 



A Gnathostoma hispidum boncztani és szövettani szerkezetét külön- 

 ben Csokor és Linstow igen alaposan leírták s éppen azért ez alkalommal 

 inkább csak a köztakarón látható cuticularis függelékeket óhajtottam meg- 

 ismertetni, mint olyanokat, a melyek véleményem szerint természethűen 

 eddig leírva nem voltak. 



